Kernwaardes - Rondekerk
Gawes en diens
Ons glo God gee aan elke lidmaat gawes, daarom is ons verplig om Hom in die Kerk en in die wêreld daarmee te dien.
(Jak. 2:26; 1 Kor. 12:4-5)
Ons glo dat elke lidmaat 'n Goddelike opdrag en verantwoordelikheid het om geestelik te groei.
(Matt. 5:48; Heb. 6:1)
Ons glo dat die gemeenskap van gelowiges die beste uitgeleef kan word in kleingroepe waar lidmate mekaar bemoedig en aanmoedig in onderlinge verhoudinge tot geestelike groei.
Ons glo aan 'n eietydse gereformeerde identiteit waarin die Woord sentraal staan. Die veranderende wêreld vereis dat ons altyd nuwe maniere sal vind om die Woord doeltreffend uit te dra.
Eredienste en prediking
Ons glo aan 'n inspirerende ontmoeting met God in die eredienste wat ons daaglikse lewe vernuwe. Dit geskied deur sangbediening en Woordverkondiging.
(Ef. 4:12; Kol. 1:28; 1 Pet. 4:11; 1 Kor. 14:3-4)
Ons glo dat lidmate tot geestelike volwassenheid in Christus sal groei onder die leiding van toegeruste en geesvervulde leiers wat mense deur hul voorbeeld sal dien. Hierin sal 'n inspirerende en deelnemende leraarspan 'n prominente rol speel.
Getuig en die uitbou van die Koninkryk
Ons glo dat die Kerk en elke lidmaat 'n opdrag van die Here Jesus het tot evangelisasie en wêreldsending, waarby elke lidmaat persoonlik betrokke moet wees.